***A 258. sorszámú Burkoló megnevezésű szakképesítés szakmai és vizsgakövetelménye***

1. AZ ORSZÁGOS KÉPZÉSI JEGYZÉKBEN SZEREPLŐ ADATOK

1.1. A szakképesítés azonosító száma: 34 582 13

1.2. Szakképesítés megnevezése: Burkoló

1.3. Iskolai rendszerű szakképzésben a szakképzési évfolyamok száma: 3

1.4. Iskolarendszeren kívüli szakképzésben az óraszám: 800-1000

2. EGYÉB ADATOK

2.1. A képzés megkezdésének feltételei:

2.1.1. Iskolai előképzettség: alapfokú iskolai végzettség,

vagy iskolai előképzettség hiányában

2.1.2. Bemeneti kompetenciák: a képzés megkezdhető az e rendelet 3. számú mellékletében az Építészet szakmacsoportra meghatározott kompetenciák birtokában

2.2. Szakmai előképzettség: -

2.3. Előírt gyakorlat: -

2.4. Egészségügyi alkalmassági követelmények: szükségesek

2.5. Pályaalkalmassági követelmények: -

2.6. Elméleti képzési idő aránya: 30 %

2.7. Gyakorlati képzési idő aránya: 70 %

2.8. Szintvizsga: nappali rendszerű oktatás vagy a nappali oktatás munkarendje szerint szervezett felnőttoktatás esetén kötelező

2.9. Az iskolai rendszerű képzésben az összefüggő szakmai gyakorlat időtartama:

3 évfolyamos képzés esetén a 9. évfolyamot követően 140 óra, a 10. évfolyamot követően 140 óra;

2 évfolyamos képzés esetén az első szakképzési évfolyamot követően 160 óra.

3. PÁLYATÜKÖR

3.1. A szakképesítéssel legjellemzőbben betölthető munkakörök, foglalkozások

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítéssel betölthető munkakörök** |
| 3.1.2. | 7534 | Burkoló | Hidegburkoló |
| 3.1.3. | Térburkoló |
| 3.1.4. | Homlokzatburkoló |
| 3.1.5. | Hidegfal- és padlóburkoló |
| 3.1.6. | Díszítőmozaik- burkoló |

3.2. A szakképesítés munkaterületének rövid leírása:

A burkoló szakember az épületek, építmények kültéri és beltéri hidegburkolatait, díszítő burkolatait készíti, azokat javítja, felújítja és bontja. Homlokzat-, lábazat burkolatokat és térburkolatokat készít, javít, bont.

A szakképesítéssel rendelkező képes:

- alkalmazni és értelmezni a műszaki ábrázolás módszereit, értelmezni az építészeti terveket, egyszerű burkolati tervet készíteni

- a munkaterület felmérését követően a mellékelt tervek alapján megtervezni a munka technológiai sorrendjét és meghatározni az ahhoz szükséges anyagmennyiséget

- alkalmazni a munkavégzéshez szükséges eszközöket, szerszámokat, gépeket, berendezéseket és mérőeszközöket

- a burkolat alatti aljzatot, a burkolat fogadófelületét előkészíteni hidegburkolat elhelyezésére

- vízszintes és függőleges felületre kültéri- és beltérihidegburkolatot, díszburkolatot, mozaik burkolatot készíteni

- speciális burkolatot készíteni (üzemi körülmények, különleges szerkezek)

- falazott és ragasztott homlokzatburkolatot készíteni

- térburkolatokat készteni

- a meghibásodott burkolatot javítani, cserélni, bontani

- szükséges munkaállványt építeni és bontani

- a munkával kapcsolatos dokumentációt kitölteni

- munkaterület, eszközök és szerszámok karbantartásával, tisztán tartásával összefüggő tevékenységeket elvégezni

- munkája során betartani a tűzvédelmi-, munka-, és balesetvédelmi szabályokat, ellenőrizni a felhasználásra kerülő anyagokat, biztosítani azok szakszerű tárolását, felhasználását

- gondoskodni a munkaterület folyamatos tisztántartásáról

- gondoskodni a keletkező hulladékok, veszélyes hulladékok szabályszerű elhelyezéséről

- átadni a munkát a munkáltatójának, levonulni a munkaterületről

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 34 582 01 | Ács | azonos ágazat |
| 3.3.4. | 34 582 02 | Bádogos | azonos ágazat |
| 3.3.5. | 34 582 04 | Festő, mázoló, tapétázó | azonos ágazat |
| 3.3.6. | 54 582 02 | Hídépítő és -fenntartó technikus | azonos ágazat |
| 3.3.7. | 34 582 07 | Kőfaragó, műköves és épületszobrász | azonos ágazat |
| 3.3.8. | 34 582 14 | Kőműves | azonos ágazat |
| 3.3.9. | 54 582 03 | Magasépítő technikus | azonos ágazat |
| 3.3.10. | 54 582 04 | Mélyépítő technikus | azonos ágazat |
|  |  |  |  |
|  |  |  |  |
| 3.3.11. | 34 582 10 | Szárazépítő | azonos ágazat |
| 3.3.12. | 34 582 15 | Tetőfedő | azonos ágazat |
| 3.3.13. | 34 582 11 | Útépítő | azonos ágazat |
| 3.3.14. | 54 582 05 | Útépítő és -fenntartó technikus | azonos ágazat |
| 3.3.15. | 54 582 06 | Vasútépítő és -fenntartó technikus | azonos ágazat |

4. SZAKMAI KÖVETELMÉNYEK

|  |  |  |
| --- | --- | --- |
|  | A | B |
| 4.1. | **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosítója** | **megnevezése** |
| 4.3. | 10101-12 | Építőipari közös tevékenység |
| 4.4. | 11855-16 | Burkolás előkészítés |
| 4.5. | 11856-16 | Hidegburkolás |
| 4.6. | 11857-16 | Speciális burkolás |
| 4.7. | 11725-16 | Térburkolás |
| 4.8. | 11497-12 | Foglalkoztatás I. |
| 4.9. | 11499-12 | Foglalkoztatás II. |

5. VIZSGÁZTATÁSI KÖVETELMÉNYEK

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak – a szakképzési kerettantervben meghatározottak szerint – egyenértékűek az adott követelménymodulhoz tartozó modulzáró vizsga teljesítésével.

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 10101-12 | Építőipari közös tevékenység | írásbeli |
| 5.2.4. | 11855-16 | Burkolás előkészítés | szóbeli, írásbeli |
| 5.2.5. | 11856-16 | Hidegburkolás | írásbeli |
| 5.2.6. | 11857-16 | Speciális burkolás | szóbeli |
| 5.2.7. | 11725-16 | Térburkolás | írásbeli |
| 5.2.8. | 11497-12 | Foglalkoztatás I. | írásbeli |
| 5.2.9. | 11499-12 | Foglalkoztatás II. | szóbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése: Térburkolat és hidegburkolat készítése.

A vizsgafeladat ismertetése:

Előre elkészített beton aljzatra, szegélykő és térburkoló elemek elhelyezése homok ágyazatba, adott burkolati terv alapján.

A vizsgázó által előre előkészített falfelületen ragasztott vékonyágyas hidegburkolat készítése adott burkolati terv alapján, fugázás nélkül.

A vizsgafeladat időtartama: 420 perc

A vizsgafeladat értékelési súlyaránya: 50 %

5.3.2. Központi írásbeli vizsgatevékenység

A vizsgafeladat megnevezése:

Hidegburkoló munka anyagszükségletének meghatározása, egyszerű burkolati terv készítése a feladathoz kapcsolódó technológiai sorrend meghatározásával.

A vizsgafeladat ismertetése:

Adott tervdokumentáció vagy tervrészlet alapján adott anyagú hidegburkoló munka anyagszükségletének meghatározása, dokumentálása, valamint számlakészítésa kiszámított mennyiségek alapján a tervezett munkáról.

Adott felülethez, adott méretű burkolólapokkal, burkolati terv készítése. A megrendelői igények ismeretében az elkészítendő burkolat technológiai sorrendjének meghatározása.

A vizsgafeladat időtartama: 180 perc

A vizsgafeladat értékelési súlyaránya: 25 %

5.3.3. Szóbeli vizsgatevékenység

A vizsgafeladat megnevezése: Hidegburkoló ismeretek

A vizsgafeladat ismertetése:

A szóbeli központilag összeállított vizsga kérdései a 4. Szakmai követelmények fejezetben megadott alábbi modulok témaköreit tartalmazza: Burkolás előkészítés, Speciális burkolás, Hidegburkolás

A vizsgafeladat időtartama: 40perc (felkészülési idő 30 perc, válaszadási idő 10perc)

A vizsgafeladat értékelési súlyaránya: 25 %

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítéssel kapcsolatos előírások a http://nive.hu/ című weblapon érhetők el a Vizsgák menüpontban

5.5. A szakmai vizsga értékelésének a szakmai vizsgaszabályzattól eltérő szempontjai: –

6. ESZKÖZ- ÉS FELSZERELÉSI JEGYZÉK

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Mérőeszközök |
| 6.3. | Kitűző eszközök, szintező műszerek |
| 6.4. | Jelölőeszközök |
| 6.5. | Burkoló munka kéziszerszámai |
| 6.6. | Fúrógépek |
| 6.7. | Ragasztóanyag keverőgép |
| 6.8. | Csempevágók |
| 6.9. | Vizes csempevágók |
| 6.10. | Betonkeverő gép |
| 6.11. | Térkő roppantó |
| 6.12. | Szerelő- és bontószerszámok |
| 6.13. | Anyagmozgató gépek, berendezések, eszközök |
| 6.14. | Sarokcsiszoló gép |
| 6.15. | Lapvibrátor |
| 6.16. | Földmunkák kéziszerszámai |
| 6.17. | Kézi és gépi döngölők, tömörítők |
| 6.18. | Egyéni védőfelszerelés |
| 6.19. | Munkabiztonsági eszközök, felszerelések |

7. EGYEBEK